**Guvernul va oferi magistratilor intr-o saptamana o propunere de solutie pentru iesirea din actuala criza**

Reprezentantii sistemului judiciar s-au intalnit pe data de 23 septembrie 2016 pentru a discuta despre solutiile pentru eficientizarea justitiei cuprinse in [**Memorandumul privind justitia**](http://www.unjr.ro/2016/09/08/memoriu-privind-situatia-justitiei-din-2016-votat-in-adunarile-generale/), initiat de asociatiile de magistrati si adoptat pana in prezent de mai mult de jumatate din instantele din tara.

Magistratii prezenti la intalnire, reprezentand CSM, asociatiile profesionale ale magistratilor, Inalta Curte de Casatie si Justitie, Parchetul General, presedintii Curtilor de Apel si ai altor instante au fost de acord ca Memorandumul este un document programatic, ce prezinta o fundatie pentru gasirea de solutii in vederea eficientizarii sistemului de justitie.

La intalnire au fost prezenti din partea Guvernului Ministrul Muncii Dragos Pislaru si Ministrul Justitiei Raluca Pruna.

Ministrul Pislaru a participat la partea din discutie unde s-a vorbit despre criza actuala dintre Guvern si sistemul judiciar, generata de actiunea Guvernului care a adoptat o ordonanta de urgenta ce mentioneaza ca in interpretarea legii nu se iau in considerare hotararile judecatoresti.

Ministrul Pislaru a admis eroarea din partea Guvernului si faptul ca a exagerat afirmand ca magistratii au dat dovada de rea credinta, motiv pentru care la iesirea de la intalnire a si retractat acea afirmatie.

“As vrea sa clarific, in primul rand, anumite afirmatii pe care le-am facut in spatiul public. Le-am spus si colegilor: retractez acel lucru care poate a fost un pic cam rapid aruncat, legat de reaua-credinta a sistemului de justitie. Nici nu se pune problema, pe fond, de o rea-credinta”, a afirmat, citat de Agerpres, ministrul Pîslaru la iesirea de la intalnire organizată de CSM.

Ulterior s-a stablit in cadrul intalnirii ca Ministrul Justitiei Raluca Pruna va discuta cu colegii dansei din Guvern, iar saptamana viitoare reprezentantii Guvernului vor veni cu o propunere de solutie pentru a iesi din aceasta criza.

Referitor la celelalte solicitari din Memorandum, CSM deja a oferit un raport sistemului judiciar pe punctele din acesta, ramanand ca si Ministrul Justitiei sa ofere unul similar in doua saptamani.

Pornind de la aceste puncte concrete, magistratii au fost de acord ca vor dezvolta directii de actiune in vederea identificarii si implementarii de solutii practice, care sa duca la eliminarea problemelor sistemului judiciar, pentru a putea oferi un act de justitie eficient si de calitate cetatenilor acestei tari.

“Intalnirea de azi dintre magistrati si reprezentantii Guvernului a fost una exploratorie, motiv pentru care asteptam propunerea Guvernului de iesire din actuala criza”, a spus judecator Dana Girbovan, presedintele Uniunii Nationale a Judecatorilor din Romania.

“In continuare vor avea loc adunari generale in vederea adoptarii Memorandumului, iar in functie de solutia oferita de Guvern vom analiza urmatorii pasi pe care ii vom urma”, a mai spus Girbovan.

Presa l-a citat pe domnul ministrul Pislaru, la iesirea de la intalnire, spunand: “Majorarea salariilor cu 18% pentru oamenii din justitie nu este oportuna bugetar”.

Afirmatia este gresita din doua puncte vedere.

In primul rand nu este vorba despre o majorare, ceea ce nici Memorandumul nu a cerut si nici la aceasta intalnire nu s-a discutat, ci e vorba despre eliminarea inechitatilor salariale.

Apoi, nu este vorba despre faptul ca magistratii ar contesta “oportunitatea” Guvernului de a stabili politicile salariale ci despre “legalitate” actelor emise de Guvern.

Asa cum magistratii au declarat, desconsiderarea de catre Guvernul Ciolos in emiterea unor acte a drepturilor recunoscute printr-o hotarare judecatoreasca creaza un precedent deosebit de periculos pentru democratia din Romania, eroare care trebuie corectata.